alexandrainst/scandi-wiki huggingface dataset:
Novokhopjorsk

Novokhopjorsk (russisk Новохопёрск) er ein by i Voronezj oblast i Russland med om lag 35 000 innbyggjarar. Han ligg ved elva Khopjor, rundt 180 km søraust for Voronezj.

Han vart grunnlagd i 1710 og fekk byrettar i 1779.

Busetnader grunnlagde i 1710
Novovoronezj

Novovoronezj (russisk Нововоро́неж) er ein by i Voronezj oblast i Russland med om lag 35 000 innbyggjarar. Han ligg ved elva Don, rundt 40 km sør for Voronezj.
   
Novovoronezj kjernekraftverk ligg 5 km sør for byen.

Bakgrunnsstoff 
 Informasjon om Novovoronezj (russisk)
 Nettstaden til Novovoronezj kjernekraftverk  (engelsk)

Busetnader grunnlagde i 1957
Ostrogozjsk

Ostrogozjsk (kyrillisk skrift Острогожск) er ein by i Voronezj oblast i Russland med om lag 30 000 innbyggjarar. Han ligg ved elva Tikhaja Sosna, ei sideelv til Don, rundt 90 km sør for Voronezj. 

Busetnaden vart grunnlagd i 1652 og fekk byrettar i 1765.

Bakgrunnsstoff 
 Nettstad for Ostrogozjsk (russisk)
 Ostrogozjsk si historie (russisk)

Busetnader grunnlagde i 1652
NGC 1309

NGC 1309 er ein spiralgalakse som ligg rundt 100 millionar lysår unna jorda i stjernebiletet Floda. I 2002 eksploderte supernova SN 2002fk i galaksen. Ho var av type Ia, noko som er eit resultat av ein kvit dverg som samlar opp materie frå ei kompanjongstjerna til han vert for massiv og går i lufta. Han er éin blant rundt 200 galaksar som utgjer Flodgruppa, ei gruppa av galaksar.

Kjelder 

 Denne artikkelen baserer seg på pressemelding STScI-2006-07 frå Space Telescope Science Institute.

Spiralgalaksar
Floda
Flodgruppa
1309
Pavlovsk i Voronezj oblast

Pavlovsk (russisk Па́вловск) er ein by i Voronezj oblast i Russland med om lag 25 000 innbyggjarar. Han ligg ved elva Don, nær samløpet med elva Osered, rundt 150 km søraust for Voronezj. 

I 1709 flytta Peter den store skipsdokkane frå Voronezj til ein ny stad og starta bygginga av ei ny festning, som til forskjellige tider vart kalla Sereda, Osered og Oseredskaja. I 1711 vart ein garnison flytta hit frå festninga St. Paul ved Azovhavet og festninga vart samstundes omdøypt Pavlovskaja (stundom òg kalla Novopavlovskaja) og byen rundt han vart kalla Pavlovsk.

På slutten av 1700-talet vart byen mindre viktig og gjekk inn i ein periode med tilbakegang.

Kjelder 
 Delar av denne artikkelen bygger på «Pavlovsk i Voronezj oblast» frå , den 3. februar 2009. 
 

Busetnader grunnlagde i 1709
Povorino

Povorino (russisk Поворино) er ein by i Voronezj oblast i Russland med om lag 18 000 innbyggjarar. Han ligg rundt 220 km aust for Voronezj. 

Busetnaden vart grunnlagd i 1870 rundt jernbanestasjonen med same namn. Han fekk bystatus i 1954.

Busetnader grunnlagde i 1870
Semiluki

Semiluki (russisk Семилуки) er ein by i Voronezj oblast i Russland med om lag 25 000 innbyggjarar. Han ligg ved elva Don, rundt 10 km vest for Voronezj. 

Busetnaden vart grunnlagd i 1615. I 1894 vart det Semiluki jernbanestasjon bygd, som var kalla opp etter den gamle landsbyen. I 1929 vart hovudverksemda i byen oppretta, ein fabrikk for brannsikre material. Han fekk bystatus i 1954.

Busetnader grunnlagde i 1615
NGC 3310

NGC 3310 er ein spiralgalakse som ligg rundt 59 millionar lysår unna jorda i stjernebiletet Den store bjørnen. Det føregår eksplosiv stjernedanning i galaksen, som kanskje tok til for meir enn 100 millionar år sidan i samband med at ein annan galakse kolliderte med NGC 3310.

Kjelder 

 Denne artikkelen baserer seg på pressemelding STScI-2001-26 frå Space Telescope Science Institute.

Spiralgalaksar
Den store bjørnen
3310
UGC-objekt
Buj

Buj (russisk Буй) ) er ein by i Kostroma oblast i Russland med om lag 25 000 innbyggjarar. Byen ligg ved elva Kostroma, rundt 90 km nord for Kostroma.

Historie 
Buj vart grunnlagt i 1536 som ei festning der elvane Kostroma og Vjoksa renn saman. Festninga vart bygd etter ordre frå Jelena Glinskaja, regenten i Russland på den tida og mor til Ivan den grufulle.

Buj fekk byrettar i 1778, under Katarina den store.

Under bygginga av St. Petersburg – Vjatka-jernbanen (ferdig i 1908) voks folketalet frå rundt tusen til 3500 i 1913.

Økonomi og næringsliv 
Dei viktigaste næringane i Buj er kjemisk industri, treforedling, møbel- og næringsmiddelindustri.

Bakgrunnsstoff 
 Om Buj på MojGorod (russisk)

Kjelder 
 Delar av denne artikkelen bygger på «Buj (by)» frå , den 3. februar 2009. 
 

Busetnader grunnlagde i 1536
Galitsj

Galitsj er òg det russiske namnet på den ukrainske byen Halytsj

Galitsj (russisk Га́лич) er ein by i Kostroma oblast i Russland med om lag 19 000 innbyggjarar. Byen ligg på sørsida av Galitsjsjøen, rundt 110 km nordaust for Kostroma.

Historie 
Byen vart første gong nemnd i skriftlege kjelder i 1234, som Grad Merskij (dvs. byen til merjaane). Han utvikla seg gradvis til eit av dei største sentera for utvinning av salt i Aust-Europa og overskugga den sørlege byen Halytsj som han er kalla opp etter. På 1200-talet var byen styrt av ein yngre bror av Aleksander Nevskij og var hos etterkomarane hans til 1363, då moskovittane erobra byen og jaga den herskande familien til Novgorod.

1400- og 1500-talet vert kalla gullalderen til Galitsj. På den tida kontrollerte byen mesteparten av den russiske handelen i salt og pelsverk. Dmitrij Sjemjaka og andre lokale fyrstar hevda sin rett til trona til Moskva og tre av dei tok faktisk Kreml i Moskva under den store føydalkrigen.

Jordvollane frå mellomalderen vart ytterlegare forsterka på 1400- og 1500-talet og er seinare kjend som Sjemjakabakkane. Polakkane brende byen ned til grunnen i 1612. Peter den store reiv ned ein tre-kreml. Byen gjekk ytterlegare tilbake i og med overføringa av  utanrikshandelen til Russland frå Arkhangelsk til St. Petersburg.

Økonomi og næringsliv 

Galitsj Mobilkranfabrikk (russisk: ОАО Галичский автокрановый завод) produserer rundt 20 % av samla produksjon av mobile kranar i Russland.

Industrien i byen produserer òg stålfat, sko og klær. Det er òg eit sagbruk i byen.

Byen er eit mindre knutepunkt på den transsibirske jernbanen.

Kultur 
Historiske monument i Galitsj omfattar forskjellige bygningar frå keiserdøme-perioden i russisk historie. Særskild verd å merke seg er Paisijevklosteret, grunnlagd tidleg på 1300-talet og med ein femkupla katedral frå 1500-talet og ei trekupla kyrkje frå 1642.

Kjelder 

Delar av denne artikkelen bygger på «Galitsj» frå ,  den 3. februar 2009.

Bakgrunnsstoff 
 Offisiell nettstad for byadministrasjonen (russisk)
 Byportal for Galitsj (russisk)
 Galitsj Mobilkranfabrikk  (russisk)

Busetnader grunnlagde på 1100-talet
Kologriv

Kologriv (russisk Кологри́в) er ein by i Kostroma oblast i Russland med om lag 3500 innbyggjarar. Byen ligg ved venstre breidda av elva Unzja, rundt 230 km aust-nordaust for Kostroma.

Busetnaden er nemnd i skriftlege kjelder på byrjinga av 1500-talet. Han fekk bystatus i 1778.

Bakgrunnsstoff 
 Uoffisiel nettstad for Kologriv (russisk)
NGC 4622

NGC 4622 er ein spiralgalakse som ligg rundt 111 millionar lysår unna jorda i stjernebiletet Kentauren. Han er spesiell ved at han roterer same vegen som spiralarmane peiker. Ei mogleg årsak er at galaksen vekselverka og kolliderte med ein mindre galakse. I tillegg til den merkelege rotasjonen har han ein indre spiralarm som peiker i motsett retning enn resten av dei andre spiralarmane.

Kjelder 

 Denne artikkelen baserer seg på pressemelding STScI-2002-03 frå Space Telescope Science Institute.

Spiralgalaksar
Kentauren
4622
Makarjev

Makarjev (russisk Мака́рьев) er ein by i Kostroma oblast i Russland med om lag 8000 innbyggjarar. Byen ligg på høgre breidda av elva Unzja, ei sideelv til Volga, rundt 180 km aust for Kostroma. 

Makarjev vart grunnlagd i 1439 som ein busetnad rundt Makarijevo-Unzjenskijklosteret. Byen vart tidlegare kalla Makarjev-na-Unzje for å unngå forveksling med ein busetnad med same namn i Nizjegorod oblast.

Bakgrunnsstoff 
 Fakta om byen Makarjev
 Om Makarjev sitt byvåpen

Kjelder 
 Delar av denne artikkelen bygger på «Makarjev» frå , den 3. februar 2009. 
 

Busetnader grunnlagde i 1430-åra
Manturovo

Manturovo (russisk Мантурово) er ein by i Kostroma oblast i Russland med om lag 19 000 innbyggjarar. Byen ligg på høgre breidda av elva Unzja, ei sideelv til Volga, rundt 250 km nordaust for Kostroma.

Landsbyen Manturovo vart første gong nemnd i 1617 og fekk bystatus i 1958.

Manturovo vart knytt til jernbanen St. Petersburg – Vjatka i 1908. Sidan då har han utvikla seg frå ein stille landsby til eit senter for skogsindustri, inkludert ein stor finerfabrikk.

Kjelder 

 Delar av denne artikkelen bygger på «Manturovo» frå , den 3. februar 2009.

Busetnader grunnlagde i 1617
Nerekhta

Nerekhta (russisk Не́рехта) er ein by i Kostroma oblast i Russland med om lag 25 000 innbyggjarar. Byen ligg ved elva Nerekhta, ei sideelv til Solonitsa, 40 km sørvest for Kostroma. 

Byen har vore kjend sidan tidleg på 1200-talet, men har bevart få monument frå gammal tid, med unntak av fleire 1600-talskyrkjer. Han har vore kjend for sine tekstilar sidan 1800-talet.

Kjelder 
 Delar av denne artikkelen bygger på «Nerekhta» frå , den 3. februar 2009. 
 

Busetnader grunnlagde på 1200-talet
Neja

Neja (russisk Не́я) er ein by i Kostroma oblast i Russland med om lag 11 000 innbyggjarar. Byen ligg på høgre breidda av elva Neja, ei sideelv til Unzja, rundt 190 km nordaust for Kostroma. 

Busetnaden Neja vart grunnlagd i 1906 og fekk bystatus i 1958.

Busetnader grunnlagde i 1906
Sjarja

Sjarja (russisk Шарья́) er ein by i Kostroma oblast i Russland med om lag 25 000 innbyggjarar. Byen ligg på venstre breidda av elva Vetluga, rundt 280 km nordaust for Kostroma.

Busetnaden Sjarja vart grunnlagd i 1906 og fekk bystatus i 1938.

Bakgrunnsstoff 
 Uoffisiel nettstad for Sjarja  (russisk)

Busetnader grunnlagde i 1906
NGC 4013

NGC 4013 er ein spiralgalakse som ligg rundt 55 millionar lysår unna jorda i stjernebiletet Den store bjørnen. Frå jorda vert galaksen sett ifrå sida, slik at spiralforma ikkje kjem fram.

Kjelder 

 Denne artikkelen baserer seg på pressemelding STScI-2001-07 frå Space Telescope Science Institute.

Spiralgalaksar
Den store bjørnen
4013
UGC-objekt
Soligalitsj

Soligalitsj (russisk Солига́лич) er ein by i Kostroma oblast i Russland med om lag 7 000 innbyggjarar. Byen ligg på høgre breidda av elva Kostroma, rundt 170 km nordaust for Kostroma.

Historie 
Byen oppstod som eit senter for saltverk, som forsynte ikkje berre Russland men òg store delar av Skandinavia med salt. Desse saltverka vart først nemnt i testamentet til Ivan Kalita som Sol-Galitskaja (russisk: Соль-Галицкая, eller «Salt frå Galitsj»).

På slutten av 1300-talet kom saltverka under familien til Dmitrij Sjemjaka og forsynte han med nødvendige inntekter for å kunne føre ein langvarig krig for kontrollen over Moskva. I 1450 vart både Galitsj og Soligalitsj til slutt erobra av Vasilij II av Storfyrstedømet Moskva. På 1500-talet vart saltverk utnytt av Troitse-Sergijeva Lavra og fem andre kloster. Busetnaden vart fleire gonger plyndra av Kazan-tatarar og udmurtar.

I 1609 vart Soligalitsj sete for ein vojvod. Han vart igjen plyndra av ein av dei polske hærane som streifa rundt i Russland under urotida i Russland. I 1649 vart trebyen øydelagd av brann. Mot slutten av 1600-talet vart eit halvt dusin kyrkjer gjenoppbygd i stein og dei eksisterer framleis. 

I 1708 vart Soligalitsj ein del av Arkhangelsk gubernija. Sytti år seinare vart det separate Kostroma gubernija danna, med Soligalitsj som eit av ujezd-sentra.

Økonomi og næringsliv 
Byen er i dag kjend som ein spa-stad, sidan han har mineralkjelder, silt- og mudderbad.

Kjende folk frå Soligalitsj 
Gennadij Nevelskoj, russisk oppdagar

Bakgrunnsstoff 
Soligalitsj si historie og landemerke (russisk)

Kjelder 
Delar av denne artikkelen bygger på «Soligalitsj» frå ,  den 3. februar 2009.  
 

Busetnader grunnlagde i 1330-åra
Tsjukhloma

Tsjukhloma (russisk Чухлома́) er ein by i Kostroma oblast i Russland med om lag 5500 innbyggjarar. Byen ligg ved breidda av Tsjukhlomasjøen, rundt 150 km nordaust for Kostroma. 

Byen vart første gong nemnd i skriftlege kjelder i 1381 og vart øydelagd under urotida i Russland. Busetnaden fekk offisiell bystatus i 1778. I nærleiken av byen ligg eit historisk familiegods som har høyrt til Lermontov-familien.

Bakgrunnsstoff 
 Tsjukhloma på nettstaden towns.ru
 Historia om byvåpenet til Tsjukhloma}}

Kjelder 
 Delar av denne artikkelen bygger på «Tsjukhloma» frå , den 3. februar 2009. 
 

Busetnader grunnlagde i 1380-åra
Volgoretsjensk

Volgoretsjensk (russisk Волгоре́ченск) er ein by i Kostroma oblast i Russland med om lag 18 000 innbyggjarar. Byen ligg ved høgre breidda av elva Volga, rundt 40 km sør for Kostroma. 

Byen vart grunnlagd i 1964 som ein busetnad for arbeidarar ved Kostroma Statlege Distriktskraftverk. Han fekk bystatus i 1994.

Bakgrunnsstoff 
 Offisiell nettstad for Volgoretsjensk (russisk)

Busetnader grunnlagde i 1964
Teberda

For elva med same namn, sjå Teberdaelva.

Teberda (russisk Теберда́) er ein by i Republikken Karatsjajevo-Tsjerkessia i Russland med om lag 7000 innbyggjarar. Han ligg i Kaukasus på 1800 moh, rundt 90 km sør for Tsjerkessk. 

Han vart grunnlagd i 1868 som ein karatsjai-busetnad og heitte opphavleg Bajtsjoralany-Kjabak. Han fekk bystatus i 1971.

Busetnader grunnlagde i 1868
NGC 4414

NGC 4414 er ein spiralgalakse som ligg rundt 62 millionar lysår unna jorda i stjernebiletet Berenike sitt hår.

I 1995 vart galaksen fotografert av romteleskopet Hubble i samband med utrekningar av kor fort universet utvidar seg. Ved å observera kefeidar kunne astronomar rekna ut avstanden til denne og andre galaksar.

I 1999 tok Hubble Heritage Project nye bilete av galaksen for å få eit fullstendig portrett av han.

Kjelder 

 Denne artikkelen baserer seg på pressemelding STScI-1999-25 frå Space Telescope Science Institute.

Spiralgalaksar
Berenike sitt hår
4414
UGC-objekt
Kholm

Kholm (russisk Холм) er ein by i Novgorod oblast i Russland med om lag 4000 innbyggjarar. Han ligg der elvane Lovat og Kunja renn saman, rundt 200 km sør for Novgorod. 

Busetnaden vart først nemnd i 1144 som Kholm pogost. Gjennom mellomalderen motstod byen mange omleiringar frå litauarar, polakkar og svenskar. Under den andre verdskrigen var byen okkupert av Wehrmacht frå 1941 til 21. februar 1944. Byen vart fullstendig øydelagd og det noverande folketalet er berre ein tredjedel av folketalet før krigen.

Kjelder 
 Delar av denne artikkelen bygger på «Kholm» frå , den 3. februar 2009.
Malaja Visjera

Malaja Visjera (russisk Ма́лая Ви́шера) er ein by i Novgorod oblast i Russland med om lag 13 000 innbyggjarar. Han ligg ved elva Malaja Visjera, ei sideelv til Visjera, rundt 65 km nordaust for Novgorod. 

Busetnaden vart grunnlagd i 1843, i samband med bygginga av jernbanen Moskva–St. Petersburg. Han fekk bystatus i 1921. 

Busetnader grunnlagde i 1843
Okulovka

Okulovka (russisk Оку́ловка) er ein by i Novgorod oblast i Russland med om lag 13 000 innbyggjarar. Han ligg i Valdajhøgdene, ved elva Peretna, ei sideelv til Msta, rundt 140 km aust for Novgorod. 

Busetnaden vart først nemnd i 1495. Etter at jernbanen Moskva–St. Petersburg vart lagt gjennom byen på midten av 1800-talet, har utviklinga til byen vore knytt til jernbanen. Bystatus fekk han i 1965.

Kjelder 
 Delar av denne artikkelen bygger på «Okulovka» frå , den 3. februar 2009. 
 

Busetnader grunnlagde i 1851
Pestovo

Pestovo (russisk Пестово) er ein by i Novgorod oblast i Russland med om lag  000 innbyggjarar. Han ligg ved elva Mologa, rundt 270 km nordaust for Novgorod. 

Landsbyen Pestovo vart første gong nemnt i 1495. Ein jernbane vart lagt gjennom byen i 1918, noko som gav grunnlag for at byen voks. I 1965 fekk staden bystatus.

Kjelder 
 Delar av denne artikkelen bygger på «Pestovo» frå , den 3. februar 2009. 
 

Busetnader grunnlagde i 1918
Soltsy

Soltsy (russisk Сольцы́) er ein by i Novgorod oblast i Russland med om lag 11 000 innbyggjarar. Han ligg ved elva Sjelon, 78 km sørvest for Novgorod. 

Landsbyen Soltsy vart første gong nemnd i 1390. Han var på den tida ein viktig stad på handelsvegen mellom Novgorod og Pskov. I 1471 fann slaget ved Sjelon stad nær Soltsy. Slaget stod mellom styrkane frå Storfyrstedømet Moskva, under leiing av Ivan III og armeen til Republikken Novgorod. Slaget ved Sjelon markerte slutten på Republikken Novgorod sitt politiske sjølvstende.

I 1914 fekk Soltsy bystatus.

Ein viktig strategisk flybase, Soltsy-2, ligg like nord for byen.

Kjelder 
 Delar av denne artikkelen bygger på «Soltsy» frå , den 3. februar 2009.
Tsjudovo

Tsjudovo (russisk skrift Чýдово) er ein by i Novgorod oblast i Russland med om lag 16 000 innbyggjarar. Han ligg ved elva Kerest, ei sideelv til Volkhov), 80 km nord for Novgorod og 100 km sør for St. Petersburg.

Busetnaden Tsjudovskij Jam (russisk: Чудовский Ям) vart først nemnd i skriftlege kjelder i 1539. Han fekk det noverande namnet sitt i 1851 og fekk bystatus i 1937.

Kjelder 

 Delar av denne artikkelen bygger på «Tsjudovo» frå , den 3. februar 2009.
Valdaj

Valdaj (russisk Валда́й) er ein by i Novgorod oblast i Russland med om lag 17 000 innbyggjarar. Han ligg ved Valdajsjøen, rundt 140 km søraust for Novgorod.

Historie 

Busetnaden vart først nemnd i skriftlege kjelder i 1495 og fekk status som by av Katarina II i 1770, då folketalet i byen var kring 2000. Byen vart det førande senteret for produksjon av klokker i Russland. Det kjende Iverskijklosteret (grunnlagd i 1653) og Uspenskijkatedralen (bygd i 1656) ligg på ei av øyane i Valdajsjøen.

Turisme 
Valdaj er eit populært turistmål og ligg i midt i nasjonalparken i Valdajhøgdene. De fleste turistane kjem til innsjøen og byen om sommaren. Valdaj har mange kvileheimar og sanatorium. Det finst mange campingplassar rundt innsjøen.

Kjelder 
 Delar av denne artikkelen bygger på «Valdaj» frå , den 3. februar 2009.
Danilov

Danilov (russisk Дани́лов) er ein by i Jaroslavl oblast i Russland med om lag 16 000 innbyggjarar.

Historie 
Danilov vart første gong nemnd i skriftlege kjelder i 1592. Han fekk byrettar i 1777.

Økonomi og næringsliv 
Industrien i byen består i eit større meieri og ein del treforedling. Det er òg ein større jernbanestasjon i byen, der ein bytar lokomotiv frå eit elektrisk system med 3kV likestraum til 25kV vekselstraum. Det går jernbanelinjer til Jaroslavl, Vologda og Buj.

Busetnader grunnlagde på 1200-talet
Gavrilov-Jam

Gavrilov-Jam (russisk Гаври́лов-Ям) er ein by i Jaroslavl oblast i Russland med om lag 18 000 innbyggjarar. Han ligg ved elva Kotorosl, rundt 40 km sør for Jaroslavl. 

Han fekk bystatus i 1938.
Ljubim

Ljubim (russisk Люби́м) er ein by i Jaroslavl oblast i Russland med om lag 6000 innbyggjarar. Han ligg ved elva Obnora, ei sideelv til Kostroma), rundt 100 km nordaust for Jaroslavl. 

Ljubim vart første gong nemnd i 1546. Han fekk byrettar i 1777. Det ligg ei jernbanestasjon og ein del treforedlingsindustri i byen.

Busetnader grunnlagde i 1545
Mysjkin

Mysjkin (russisk Мы́шкин) er ein by i Jaroslavl oblast i Russland med om lag 6000 innbyggjarar. Han ligg ved den bratte venstrebreidda til elva Volga. 

Det har eksistert ein busetnad på denne staden sidan minst 1400-talet. Han fekk byrettar i 1777. I sovjettida vart Mysjkin fråteken bystatusen og vart ein urbanliknande busetnad, men denne avgjersla vart gjort om att i 1991.

Bakgrunnsstoff 
 Nettstad for Mysjkin
 Mysjkin - Museland

Kjelder 
 Delar av denne artikkelen bygger på «Mysjkin» frå , den 3. februar 2009. 
 

Byar ved Volga
Sekretærfugl

Sekretærfugl (Sagittarius serpentarius) er ein stor rovfugl, endemisk til Afrika, som lever på opent grasland og på tørre savannar. Han er spesialisert på jakt av krypdyr. Sjølv om arten er ein del av  den biologiske orden Accipitriformes, saman med andre rovfuglar som glentar, våkar og haukar, er sekretærfuglen så særeigen at han har fått sin eigen familie, Sagittariidae. 

Han har ein spesiell status i delar av Afrika, i Sudan og i Sør-Afrika er han med på motivet i riksvåpenet.

Skildring 
Ein kan identifisere arten sekretærfugl ut frå den ørneliknande kroppen saman med dei lange  beina som liknar på dei hos traner. Beina gjev han ei høgd på ca. 1,3 meter. Kroppslengde er ca. 1,4 m og vekta i gjennomsnitt ca. 3,3 kilogram. Vengespennet kan vere over 2 m. Hovudet er liknar på ørnehovud med kroket nebb. På litt avstand og i flukt liknar sekretærfugl meir på traner enn på rovfugl. I flukt har halen to forlenga sentrale fjør samt lange flate fjør som strekkjer seg ut på sidene av beina. Flygefjøra og beina er svarte, dekkfjøra er lys grå, medan bryst og hals er nesten kvit. Arten viser ikkje kjønnsdimorfisme i farger, men hannen har lengre halefjør og lengre fjør på hovudet. Vaksne individ har raud fjørlaus hud i ansiktet i motsetnad til ungfuglar som har gul hud.

Etymologi 
Ein vanleg spekulasjon på opphavet til namnet sekretærfugl er referanse til utsjånaden av fjørtoppen bak på hovudet til denne fuglen skal minne om sekretærar som tidlegare hadde for vane å feste fjørpennar bak øyro. Ein nyare hypotese går på at namnet har opphav frå det arabiske 'saqr-et-tair' (jegerfugl). Det franske 'secrétaire', som liknar mykje i uttale, kan soleis vere ein ordet i artsnamnet på mange europeiske språk.   Artsnamnet "serpentarius" kan minne ein om evnene som denne arten har som reptiljeger.

Kjelder

Bakgrunnsstoff 

Haukefuglar
Posjekhonje

Posjekhonje (russisk Пошехо́нье) er ein by i Jaroslavl oblast i Russland med om lag 7000 innbyggjarar. Han ligg ved elva Sogozja, men elvedalen nedanfor Posjekhonje er no flauma over av Rybinsk-reservoaret), rundt 151 km nordvest for Jaroslavl. 

Byen vart grunnlagd som landsbyen Pertoma (russisk: Пертома) på 1600-talet. I 1777 fekk han byrettar og nytt namn, Posjekhonje. I 1918 vart namnet på byen endra til Posjekhonje-Volodarsk (russisk: Пошехо́нье-Волода́рск), etter sovjetpolitikaren V. Volodarskij. Byen bar det namnet til 1992, då han fekk tilbake det gamle namnet Posjekhonje.

Kjelder 
 Delar av denne artikkelen bygger på «Posjekhonije» frå , den 3. februar 2009. 
 

Busetnader grunnlagde på 1600-talet
Tutajev

Tutajev (russisk Тута́ев) er ein by i Jaroslavl oblast i Russland med om lag 40 000 innbyggjarar.

Før 1918 heitte byen Romanov-Borisoglebsk (russisk: Рома́нов-Борисогле́бск) og før 1822, då dei vart slått saman etter ordre frå tsaren, var det to separate byar: Romanov (på høgresida av Volga) og Borisoglebsk (på venstresida). Romanov har eksistert sidan 1300-talet og Borisoglebsk sidan 1400-talet. På 1400-talet vart Romanov styrt av khanar frå Den gylne horden.

Mesteparten av folkesetnaden bur på høgresida av elva (det tidlegare Romanov). Områda i byen som ligg nærast høgrebreidda til Volga har mange gamle trehus og historiske bygningar (inkludert den slåande Gjenoppstandelseskatedralen), men lengre unna elva er det bustadblokker frå sovjettida som dominerer. Det er ingen bru over Volga i Tutajev, så folk må bruke ferje eller reise nord til Rybinsk eller sør til Jaroslavl for å krysse elva.

Venstresida av elva har fleire kyrkjer: Krestovozdvizjenskij-katedralen frå 1658, Kazan-Preobrazjenskijkyrkja frå 1758, Frelser-erkeengelkyrkja bygd 1746-1751, Pokrovskajakyrkja frå 1674, Tikhonkyrkja frå 1911, Blagovestsjenskkyrkja frå 1660 og Leontevskaja-Voznesenskajakyrkja frå 1795.

I Tutajev ligg Tutajev Motorfabrikk, som er ein av dei største produsentane av dieselmotorar i Russland.

Kjelder 
 Delar av denne artikkelen bygger på «Tutajev» frå , den 3. februar 2009.

Bakgrunnsstoff 

 Tutajev Motorfabrikk 

Busetnader grunnlagde på 1300-talet
Byar ved Volga
Den gylne sirkelen i Russland
Byen Belinskij

Belinskij (russisk Белинский) er ein by i Penza oblast i Russland med om lag 9000 innbyggjarar. Han ligg 110 km vest for Penza. 

Staden vart grunnlagd i 1713. Busetnaden fekk i 1784 bystatus og namnet Tsjembar. I 1948 fekk byen namnet Belinskij etter Vissarion Belinskij, som voks opp i byen.

Kjelder 

 Delar av denne artikkelen bygger på «Belinskij» frå , den 3. februar 2009. 

Busetnader grunnlagde i 1713
Gorodisjtsje

Gorodisjtsje (russisk Городи́ще) er ein by i Penza oblast i Russland med om lag 8000 innbyggjarar. Han ligg ved elva Julovka, ei sideelv til Sura), rundt 50 km aust for Penza.

Byen vart grunnlagd i 1681 som ei festning. Han fekk bystatus i 1780.

Busetnader grunnlagde i 1681